
       Kasutuslubade väljastamine

1. ASJAOLUD JA MENETLUSE KÄIK
     Läbivaatamiseks laekus ehitiste kasutuslubade väljastamise taotlused koos ehitamise tehniliste dokumentide, kooskõlastatud projekti ja riigilõivu maksekorraldustega. 
         Ehitusseaduse §33 lõike 4 alusel on teostatud kasutusloa taotlevate ehitiste ülevaatus ja nõuetele vastavuse kontroll.  Ehitiste ülevaatusest osavõtjad kinnitavad, et ülevaatuseks esitatud ehitised vastavad projektile, ehituseeskirjadele ja – normidele. Kasutusloa andmiseks takistusi ei ole ning seega võib ehitistele kasutusloa väljastada.
2.   ÕIGUSLIKUD ALUSED

2.1.Kohaliku omavalitsuse korralduse seaduse §30 lõige 1 punkt 2 valla- või linnavalitsus   lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2.Ehitusseaduse §32 lõige 1 kohaselt ehitise kasutusluba on kohaliku omavalitsuse või riigi nõusolek, et valminud ehitis või selle osa vastab ehitisele ettenähtud nõuetele ja seda võib  kasutada vastavalt kavandatud kasutamise otstarbele.

2.3.Narva linna ehitusmäärus §27  lõige 3 ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 
3.   OTSUS    
      Väljastada järgmistele ehitistele kasutusluba:

3.1. A. Juhhanovi tn 22 laiendatud  eramule, saunale ja garaažile;

3.2. Kuu tn 63a ehitatud aiamajale;
3.3. Vesiroosi tn 34 asuvale aiamajale; 
3.4. Kreenholmi tn 72 alajaamast kuni Kulgu tn 5 alajaamani ehitatud 6kV kaabliliinile; 

3.5. A. Puškini tn 3 hoonest kuni Vaksali tn 9a trafoalajaamani nr AJ1 0,4kV ehitatud maakaabelliinile; 

3.6. Kangelaste pr 10e ehitatud parklale; 

3.7. M. Maslovi tänava poolse Haigla tn 1 kinnistu jaoks ehitatud sissesõidule; 

3.8. Haigla tn 1 laiendatud parklale.
      4.    RAKENDUSSÄTTED

4.1. Korraldus jõustub seadusega sätestatud korras.
4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

